
În conformitate cu art.73 din Constituţia Republicii Moldova şi art.47 din Regulamentul Parlamentului, se înaintează, spre examinare în Parlament, cu titlul de iniţiativă legislativă, proiectul de Lege cu privire la modificarea şi completarea Legii cu privire la cultura fizică şi sport.
Anexă: proiectul de lege


   Nota informativă

Deputaţii:

Proiect
Lege

Pentru modificarea şi completarea Legii cu privire la cultura fizică şi sport
Parlamentul adoptă prezenta lege organică.

Articol unic. – Legea nr. 330-XIV  din 25.03.1999 (Monitorul Oficial al Republicii Moldova, nr. 23-86, art.339 din 05.08.1999) se modifică şi se completează după cum urmează:

1. Art. 6, alin (3):
  Litera g) textul se completează cu un nou alineat în următoarea redacţie:

„În cazul depistării încălcărilor legislaţiei în vigoare, prezintă propuneri de suspendare sau dizolvarea acestora.” 
 Litera i) se expune în următoarea redacţie:

„i) avizează constituirea şi înregistrarea structurilor asociative din domeniul sportului.”

Se completează cu o nouă literă i)¹ în următoarea redacţie:
„i)¹ semnează cu structurile sportului acordul de colaborare, inclusiv de ordin  financiar, pentru o perioadă bine determinătă”.

2. Art. 9:
Aliniatul (1) se completează cu următoarea frază : „Structurile abilitate prin lege vor realiza activităţi de combatere a violenţii pe parcursul acţiunilor sportive.”

Aliniatul (4) după cuvintele „..pornind de la prevederile,” textul se propune a fi expus în următoarea redacţie:”.. Codului Mondial Antidoping, Convenţiei Antidoping a Consiliului Europei şi ale Protocolului adiţional la Convenţie.”
3. Art.19, aliniatul (1) se modifică şi se expune în următoarea redacţie:
„a) asociaţii, care au ca obiectiv promovarea unei probe sportive, participarea membrilor la diverse competiţii. Activitatea asociaţiilor se realizează în concordanţă cu prevederile legislaţiei în vigoare şi ale actelor statutare ale federaţiilor sportive de profil;
b) asociaţii teritoriale, care se constituie în cadrul instituţiilor publice  ori private din raza teritorială, avînd ca scop participarea membrilor acestora la competiţii sportive locale;

c) asociaţii fără personalitate juridică, constituite ad-hoc pentru participarea în cadrul unei competiţii sportive speciale.”

Preşedintele Parlamentului

Nota explicativă

la proiectul de Lege pentru modificarea şi completarea

 legii cu privire la cultura fizică şi sport

Necesitatea adoptării prezentului proiect de lege intervine în urma adoptării de către Parlament a unor acte legislative, care vizează domeniul culturii fizice şi spotului.
În primul rînd, prin ratificarea de către forul legislativ a actelor internaţionale şi europene ce prevăd intensificarea luptei împotriva cazurilor de dopaj în sport, este imperativ de a suplimenta Legea cu privire la cultura fizică şi sport cu normele respective.

De asemenea se propune concretizarea tipurilor  de asociaţii sportive, care se constituie şi activează în baza prevederilor legislaţiei în vigoare. Respectiv, considerăm oportun de a specifica relaţiile acestor asociaţii în contextul activităţii federaţiilor naţionale de profil.
Se propune a suplimenta, iar după caz, a concretiza unele competenţe şi atribuţii ale autorităţii centrale de specialitate din domeniul sportului, inclusiv dreptul de a semna contracte (acorduri) de colaborare cu structurile sportive, normă prezentată în art.19 al Legii nr. 330.

Adoptarea prezentului proiect de lege va contribui la eliminarea unor carenţe a legii de bază şi va facilita implementarea prevederilor acesteia.

